سوریه‌ده‌کی باریش بولاغی بؤلگه‌سین‌ده بؤلوجو ترور هؤرگوتو پ‌کاکا/ی.پ.گ عضوو آلتی تروریست ضررسیزلشدیریلدی.
ملی ساوونما باخانیغینین سوسیال مئدیا حسابین‌دا پایلاشیلان مئساژدا تورک عسگرینین تروریستلرین آرخاسین‌دا اولدوغو بیلدیریلدی.
باریش بولاغی بؤلگه‌سینه سالدیرماغا حاضیرلانان ۶ پ‌کاکا/ی.پ.گ تروریستینین، حرکته گئچمه‌دن ائتکیسیز حالا گتیریلدیگی بیلدیریلن پایلاشیمدا، "ترور ایله و تروریست ایله مبارزه‌میز داوام ائد‌جک" ایفاده یئر آلدی.
اؤته یاندان، ژاندارما و امنیت مودورلوگو طرفین‌دن آپاریلان اقناع چالیشمالاری نتیجه‌سین‌ده پ‌کاکادان قاچان بیر هؤرگوت عضوونون گوونلیک گوجلرینه تسلیم اولدوغو بیلدیریلدی. ایچ ایشلری باخانلیغینین وئردیگی آچیقلامایا گؤره، بو گون ماردین‌ده تسلیم اولان تروریستین بو ایل ژانویه آیین‌دا ترور هؤرگوتونه قوشولدوغو و سوریه‌ده فعالیت گؤستردیگی معین ائدیل‌ی.
اقناع چالیشمالاری نتیجه‌سین‌ده بو ایل تسلیم اولان هؤرگوت عضولرینین ساییسی ۱۰۹ اولدو.
ترور هؤرگوتو ی.پ.گ/پ‌کاکادان قاچان ۱۵ و ۱۶ یاش‌لی ایکی سوریه‌لی اوشاق دا شانلی‌اورفادا امنست گوجلرینه تسلیم اولدو.
۱۵ یاشلی اوغلان و ۱۶ یاش‌لی قیز ایفاده‌لرین‌دن سونرا یئتکینلیک یاشینا چاتمادیغینا گؤره دؤولتین حمایه‌سینه آلیندی. ترور هؤرگوتو ی.پ.گ/پ‌کاکا، سوریه‌ده ایشغال ائتدیکلری بؤلگه‌لرده اوشاقلاری زورلا سلاحلاندیریر.
